
Për miratimin, në parim, të marrëveshjes së grantit, idf, nr.tf 094711, ndërmjet shqipërisë dhe bankës ndërkombëtare për rindërtim dhe zhvilllim (IBRD), për projektin “Fuqizimi dhe vënia në zbatim e Konventës aarhus”

Në mbështetje të nenit 100 të Kushtetutës dhe të neneve 5 e 7 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Mjedisit, Pyjeve dhe Administrimit të Ujërave dhe të Ministrit të Financave, Këshilli i Ministrave

Vendosi:

Miratimin, në parim, të marrëveshjes së grantit, IDF, nr.TF 094711, ndërmjet Shqipërisë dhe Bankës Ndërkombëtare për Rindërtim dhe Zhvillim (IBRD), për projektin “Fuqizimi dhe vënia në zbatim e konventës Aarhus”, për shumën 370 000 (treqind e shtatëdhjetë mijë) USD, sipas tekstit, që i bashkëlidhet këtij vendimi.
Ky vendim hyn në fuqi menjëherë.

